VI 



sent, ipsamque summi illius rerum Opificis gloriam extollere 

 conarentur; quod, ipsis verbis DEO ET PATRIAE", quibus So- 

 cietatis inscribitur sigillum, optime declaraverunt. Quod, a 

 condita inde Societate in hunc usque diem, ab iisdem egregie 

 factum esse, gratos agnoscere nos oportet. Sodalibus vero civi- 

 busque nostris quantopere hi placuerint conatus, id magna testari 

 potest series voluminum a Societate editorum, cum a sociis 

 ipsis, turn vero ab aliis, civibus non minus quam ab exteris 

 scriptorum. 



Societatis acta, inde ab anno 1794, curavit MARTINUS VAN 

 MARUM, qui maximam nactus est nominis celebritatem, cujus- 

 que merita et indolem singularem exposuit (jam beatus!) 

 LENNEPIUS, vir vere eruditus, in oratione, qua, die festo seculari 

 Societatis, qui erat 21 m. Maji anni 1852, eleganti et vero 

 eloquenti ratione, ejusdem ortum, fata et progressus exposuit. 

 Huic viro, de Societate nostra et disciplinis physicis vere me- 

 rito jam octogenariam agenti aetatem successit Cl. J. G. S. 

 VAN BREDA, in Universitate Lugduno-Batava Professor. Ab 

 hoc inde tempore, quam novus temporibusque magis accom- 

 modatus, natus sit in ilia Institutione rerum ordo, verbis de- 

 clarare opus non est; nam rerum tanquam testimonia adsunt 

 tot egregia scripta a Societate in lucem evulgata; in quibus 

 edendis, non solum strenue omnem operam posuit vir cele- 

 berrimus, sed quorum origo etiam magnam partem ejusdem 

 debetur consiliis, doctrinae et curis, idque sane non exiguo 

 disciplinarum, quas nostra Societas curae habet, commodo et 

 augmento. Quod ipsum, utinam laboris et perseverantiae opti- 

 mum, nee sane parvum habeat, quo per longam seriem anno- 

 rum fruatur praemium. 



Erat oinni tempore valde diversa festa secularia celebrandi 

 ratio. Festis ludisve publicis, scenis, palaestris gaudebant alii: 



